Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 20030

j) Reflektométer: A szűrő anyagának visszaverődési együtthatóját az Amerikai Nemzeti Szabványügyi Intézet (ANSI) PH2.17/1977 számú szabványának megfelelő diffuziós visszaverődési sűrűségmérő műszerrel kell végezni. A reflektométer fénysugarának átmérője a szűrőpapíron nem haladhatja meg a D/2-t, de legalább D/10 legyen, ahol D a szűrőn lévő szennyeződésfolt átmérője, amint az a 2-1 ábrán szerepel. 2007/70/II. szám 2-1. Ábra: Füst elemző rendszer 2.4 Üzemanyag jellemző Az üzemanyag jellemzők feleljenek meg a 4. Függelékben leírtaknak. Nem tartalmazható füstelnyomó adalék (pl. szerves fémvegyületeket). 2.5 Füstmérési eljárások 2.5.1 Hajtómű működtetés 2.5.1.1 A hajtóművet nagy pontosságú vizsgálatok elvégzéséhez alkalmas és megfelelő módon műszerezett statikus vizsgálópadon kell működtetni. 2.5.1.2 A vizsgálatot a bizonyítványt kiadó hatóság által jóváhagyott teljesítmény beállításokkal kell végrehajtani. A hajtómű állandósult működését minden beállításnál biztosítani kell. 2.5.2 A szivárgás és a tisztaság ellenőrzése Semmilyen mérést nem lehet mindaddig elvégezni, amíg a mintákat továbbító vezetékeket és szelepeket elő nem melegítették és nem stabilizálták. A vizsgálatsorozat előtt a rendszert szivárgás és tisztaság szempontjából a következők alapján kell ellenőrizni: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes